3. Poseban element

 Poseban element vrednovanja čini uspjeh kandidata koji su ostvarili u otežanim uvjetima obrazovanja.

 Kandidatima će se priznati ostvarivanje isključivo jednoga (najpovoljnijega) od sljedećih prava:

• **kandidat sa zdravstvenim teškoćama**

**• kandidat koji živi uz jednoga ili oba roditelja s dugotrajnom teškom bolesti**

**• kandidat koji živi uz dugotrajno nezaposlena oba roditelja**

**• kandidat koji živi uz samohranoga roditelja korisnika socijalne skrbi**

**• kandidat kojem je jedan roditelj preminuo**

**• kandidat koji je bez roditelja ili odgovarajuće roditeljske skrbi**

**• kandidat koji je pripadnik romske nacionalne manjine.**

Elementi i kriteriji za upis kandidata u I. razred srednje škole propisani Pravilnikom o elementima i kriterijima za izbor kandidata za upis u I. razred srednje škole koriste se i za upis u međunarodne programe obrazovanja.